Rikunarita-ORG/Wikinium huggingface dataset:
# Нимфа (потя)

Неогроженый вид| Нимфа (потя) |
| --- |
|  Самчик |
| Научна таксономия |
| Домена (Regio) | Еукариоты (Eukaryota) |
| Царство (Regnum) | Живина (Animalia) |
| Тип (Divisio) | Хордовы (Chordata) |
| Клас (Classis) | Птахы (Aves) |
| Ряд (Ordo) | Папагайовы (Psittaciformes) |
| Родина (Familia) | Какаду (Cacatuidae) |
| Род (Genus) | (Nymphicus) |
| Вид (Species) | Нимфа (N. hollandicus) |
| Научна назва |
| Nymphicus hollandicus Robert Kerr, 1792. |
| Нимфа (потя) на Викискладѣ |

 *Nymphicus hollandicus*
**Нимфа**, або **коре́ла**, лат. *Nymphicus hollandicus* — птиця родины какаду, единый вид рода *Nymphicus*.

## Опис

Чубатый, малый, сѣрый австралскый папагай нимфа (*Nymphicus hollandicus*). Мать жовту голову, червены флякы около ух и тяжкый джубок, котрым коле орѣхы. Належить ку той истой родинѣ *Cacatuidae*, што и векшы какаду. Мать довжку до 32 цм (тѣло въедно з хвостом), жие на отвореных просторах и кормить ся насѣньом трав. Еден з найвецей любленых домашных папагайох, котры екзистують во многых вариантох офарблѣня. Самка не мать жовте офарблѣня головы, або мать менше выразне.

## Огроженость вида

Подля шацованя Меджинародной унии охраны природы (IUCN) од 9. августа 2018 в *Червеном списѣ огроженых файт* належить до категории LC (least concern) неогроженых видох.

## Ареал и сохташ

Корелы росширены в Австралии, де они домують звекша в сухых ци полусухых сторонах, але все недалеко од воды. Як переважно вандровный вид, перелѣтають все там, де найдуть поживу и воду. Найчастѣйше суть в парах або невеликых фовтах. Але даколи ся зберуть и соткы их при водѣ, на пострах фармерам, бо кормлять ся и на култивованых ростлинах.

## Жерела и одказы

* **Бёме Р.Л., Флинт В.Е.**: Пятиязычный словарь названий животных. Птицы — М.: Русский язык, РУССО, 1994. — 845 с. [1]
* Cockatiel (Nymphicus hollandicus) (по англицкы). **Encyclopaedia Britannica**.  [перевірено 2020-03-22].

## Референции
# Обложеня Ціндао

| Обложеня Ціндао |
| --- |
| Часть Первой свѣтовой войны
 |
|  карта Ціндао
 |
|

|  |  |
| --- | --- |
| Час
 | 27. авґуста 1914 – 7. новембра 1914
 |
| Мѣсто
 | Ціндао, Кітайска Републіка
 |
| Резултат
 | Побіда союзников
 |

 |
| Противници
 |
|  Японьске цѣсарство  Брітаньска імперія
 |  Нѣмецке цѣсарство  Австро-Угорьско
 |
| Силы
 |
| близко 3000
 | близко 4 000
 |
| Страты
 |
| близко 3000 мертвых і раненых
 | близко 700 мертвых і раненых
 |

**Обложеня Ціндао** — была битва з первой свѣтовой войны, в котрій озброєны сілы Нїмецького цісарьства і Австрії-Угорьска неуспішно боронили Нїмецьком контролёваный пристав Ціндао проти силам Японьского цісарьства і Брітаньской імперії.

 *Тота статя є затля „Стыржень“. Поможте Вікіпедії так, же єй доповните і росшырите*.
# Йонске море

| Йонске море |
| --- |
|  Выгляд з Корфу на берег Греции, злѣва в дали Албания |
| Полога |
| Континент | Европа |
|  Червены линии указують сѣверну и южну границѣ Йонского моря, як суть означены Меджинароднов Гидрографичнов организациев |
| Координаты | ﻿ / ﻿ |
| Розмѣры |
| Розлога | 169 000 км2 |
| Глубина мкс | 5121 м |
| Соленость | ≥38‰ |
| Тип объекта | море |
|

---

 |
| Йонске море на Викискладѣ |

**Йонске море**, дгр. *Ἰόνιον Πέλαγος*, лат. *mare Ionium*, грец. *Ιόνιο Πέλαγος*, ит. *mar Ionio*, алб. *Deti Jon* — часть Середоземного моря, положена меджи югозападным берегом Балканского и юговосточным берегом Апенинского полуострова ай восточным берегом Сицилии. Сѣвернов границьов е пролив Отранто. Южна границя моря лежить од юговосточной оконечной точкы Сицилии (мыс Пассеро) до оконечной южной точкы Пелопонеза.

## География

Йонске море омывать берегы Греции и Италии. Злучене на сѣверѣ з Ядранскым морьом через пролив Отранто, на западѣ з Тиренскым морьом — через Мессинску узину. Плоха 169 тыс. км2. Максимална глубокость 5121 м (в юговосточной части Йонского моря, а заедно найвекша про вшитко Середоземне море).

Означѣня границь подля IHO

* сѣверна границя иде од устя рѣкы Бутринто (юг Албании) вздовж сѣверного берега острова Корфу (Греция) до маяка Санта Мария ди Леука в Италии;
* восточна границя иде берегами Греции, западна — берегами Италии;
* южна границя иде од мыса Матапан (южна точка Пелопонеза) до мыса Пассеро (южна точка Сицилии).

## Клима

Клима середоморска субтропична. Переважають сѣверозападны вѣтры, характерны приморскы вѣтрикы. Середня теплота фебруара од 7°С на сѣверѣ до 13°С на югу,
августа респективно од 24 до 26°С. Взимѣ хмарно и дождливо (выпаде 60-70% рочных падавин). Влѣтѣ переважно ясна хвѣля зоз выразными приморскыма вѣтриками. Поверховы пруды творять циклоналны кружѣня; их скорость тока около 1 км/год. Теплота воды од 14°С в фебруарѣ до 25,5°С в августѣ. Соленость над 38‰. При днѣ моря теплота около 13°С, соленость 38‰.

## Газдовство

Рыбарство (макрела, тунь, плоскач, мугил). Найвекшы приставы: Патра, Керкира (Греция), Таранто, Катания (Италия).

## Жерела и одказы

* **International Hydrographic Organization**: Limits of oceans and seas. 3rd edition, 1953.
* **Деев М. Г.** ИОНИЧЕСКОЕ МОРЕ // Большая российская энциклопедия. Том 11. Москва, 2008, с. 549 [1][2]русс.

## Референции
# Сербы

Сербы
|  |
| Святый Сава • Стефан Душан • Караджордже Петрович • Вук Караджич • Никола Тесла • Михайло Пупин • Надежда Петрович • Милутин Миланкович |
| Популация
 |
| над 12 милионы  |
| Регионы зо значнов популациов
 |
|

|  |  |  |
| --- | --- | --- |
| Сербия
 | 6 428 000
 |  |
| Босния и Герцеговина
 | 1 380 000
 |  |
| Германия
 | ≈600 000
 |  |
| США
 | 199 080
 |  |
| Хорватия
 | 187 900
 |  |
| Чорна Гора
 | 178 110
 |  |
| Австрия
 | ≈142 157
 |  |

 |
| Языкы
 |
| сербскый |
| Религия
 |
| православие |

Карѣковый танець *коло* в поданю ровноименного ансамбла "Коло"
**Се́рбы** серб. *Срби* — южнославянскый народ, представителѣ котрого жиють в Сербии, Чорной Горѣ, Боснии и Герцеговинѣ, Хорватии, Германии, Австрии и другых штатах. Обще число особ около 12–13 млн. Основна конфесия — православие.

Сербскый язык належить ку славянской групѣ индоевропской родины.

## История и култура

Сербы появляють ся на Балканском полуостровѣ в 6. сторочу. В 9. сторочу створюють сербске княжество, в 13. – 14. сторочу значно росширюють свои границѣ, але в року 1389 терплять поражку на Косовом Поли и на пять сторочи трафляють под владу Османской империи, пак Австро-Мадярщины, што лишило печать на сербской културѣ.

Сербы аж до 20. стороча мали два типы родины: проста, обычайна, мала и велика, росширена, так называна *задруга*, до 50 и веце людей, котры вели сполочное газдовство. Тота форма сполоченского живота была у давных славян, але Сербы захранили ю аж донедавна. Серед календарных и родинных обычайох шпецифичным е православна традиция *Слава*, коли ся славить день святого, котрый е патроном рода (групы родин), або даколи и цѣлого села. Характерным танцьом Сербох е карѣковый танець *коло*.

## Вызнамны особы

* Святый Сава (1169–1236) — главна политична особность в добѣ росширѣня Сербского княжества, первый сербскый архиепископ
* Вук Караджич (1787–1864) — народный будитель, реформатор сербского языка
* Никола Тесла (1856–1943) — физик

## Жерела и одказы

* Всемирная история в датах и событиях. Москва: ОАО Изд-во «Радуга», 2002 ISBN 5-05-005005-7 — Chronologie universelle/ Paris: Larousse, 1997 ISBN 03-521229-0
* Кашуба М.С.: Сербы. //Народы и религии мира: Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил. ISBN 5-85270-155-6 Сс. 477–480.

## Референции
# Гуслї

Гуслї
**Гуслї** суть струновый слачіковый інштрумент з четверо струнами ладженыма у чістых квінтах: g, d¹, a¹, e². Мають глубоку традіцію в европскій класічній музицї, векшына композіторїв їм засвятила важну часть свого дїла. Суть найменшы з родины гуслёвых інштрументів, котры іщі окрем іншых обсягує віолу і віолончело. Близкый слачіковый інштрумент – контрабас, але своёв будовов належыть міджі ґамбы (так само як наприклад ренесанчный і бароковый інштрумент віола да ґамба).

 *Тота статя є затля „Стыржень“. Поможте Вікіпедії так, же єй доповните і росшырите*.
# Довжка

Довжка|  |
| Позначка |  WIKINIUM\_MATH\_PH\_0  |
| Единка SI | метер, m |

**Довжка** — физикална величина, числова характеристика протяглости.

Во векшинѣ систем мѣр единка довжкы — една з *основных*, через котры ся становлять иншы, *одведены*, единкы. В меджинародной системѣ единок (SI) за единку довжкы принятый метер.

Довжка ся векшинов позначать литерами **L** або **l**, од англ. *length =довжка*.

Довжка, плоха и объем суть мѣры едно-, дво- и тримѣрных геометричных объектох. Вшиткы три величины представляють из себе «великость» объекта. Довжка — тото великость одрѣзка линии, плоха — тото великость замкнутой области на двомѣрной плоскости, а объем — тото великость твердого тѣлеса. Формулы плохы и объема суть основаны на довжцѣ. Напримѣр, плоха круга — тото **π**, множене на квадрат довжкы його радиуса, а объем простокутной ладичкы — тото продукт трьох линѣйных мѣр: довжкы, ширины и вышкы.

## Жерела и одказы

* **Прохоров А.М.** (гл. ред.): Физическая энциклопедия в 5 томах. — Москва: Большая Российская энциклопедия, 1988-1998. ISBN 5-85270-034-7 Том 3, 1992. 672 с. ISBN 5-85270-019-3 [1] русс.
* Length, area, and volume. **Encyclopædia Britannica**. March 17, 2009.  [перевірено 2021-01-11]. англ.

## Референции